Arnar Viðarsson Arnar Viðarsson (Rejkjavik, 15 ta' Marzu 1978) huwa futboler irtirat Iżlandiż. Hu kien jilgħab bħala midfilder u lagħab l-aħħar mat-tim Belġjan ta' Cercle Brugge, kif ukoll ġie maħtur kowċ tal-istess klabb. Viðarsson beda l-karriera tiegħu ma' FH, u wara mar il-Belġju biex jilgħab ma' Sporting Lokeren. Fl-2006 ingħaqad ma' Twente fil-Pajjiżi l-Baxxi, fejn iffirma kuntratt sal-2009. Għall-istaġun 2007-08 ġie misluf lit-tim promoss ta' De Graafschap fejn kien figura regulari mat-tim. Fl-2008 issieħeb ma' Cercle Brugge. Viðarsson temm il-karriera tiegħu bħala plejer fis-sajf tal-2014 wara li sar kowċ assistent flimkien ma' Lorenzo Staelens. Iżda wara li Staelens tkeċċa mill-kariga f'Ottubru tal-istess sena, Viðarsson ġie maħtur bħala kowċ prinċipali. Fit-18 ta' Marzu 2015, Viðarsson tkeċċa wkoll mill-kariga minħabba kriżi fil-klabb. Viðarsson għamel 51 dehra għall-Iżlanda, u skorja żewġ gowls. Huwa għamel id-debutt tiegħu mat-tim tal-kbar f'Ġunju tal-1998 f'logħba ta' ħbiberija kontra l-Afrika t'Isfel.